El Consell Assessor per a la Diversitat Religiosa ha iniciat una col·lecció de documents sobre matèries que afecten l'àmbit religiós i la seva expressió en la vida pública.
L'objectiu d'aquests textos és assessorar el govern, fer recomanacions i indicar pautes d'actuació (no vinculants) per a una bona gestió de la diversitat religiosa.
Aquesta col·lecció, però, també es dirigeix a la resta d'institucions públiques, confessions religioses i al conjunt de la ciutadania.
El Govern de la Generalitat de Catalunya té com a objectiu garantir el màxim respecte a la llibertat ideològica, religiosa i de culte, així com una pacífica convivència de les diferents esglésies, confessions i comunitats religioses en el si d'una comunitat plural i diversa.
Per aquest motiu, � en el debat i en el procés de reflexió que necessàriament ha d'acompanyar la implementació de les polítiques en matèria d'afers religiosos, el Govern va crear el Consell Assessor per a la Diversitat Religiosa a través del decret 326/2011, de 26 d'abril.
Són funcions del Consell Assessor per a la Diversitat Religiosa:
a) Assessorar o informar la persona titular del departament de la Generalitat de Catalunya competent en matèria d'afers religiosos de la Generalitat sobre les qüestions que li siguin plantejades.
b) Proposar les actuacions o els plantejaments que consideri adequats en el marc de les relacions amb les diferents esglésies, confessions i comunitats religioses que acompleixen la seva activitat a Catalunya.
El Consell Assessor per a la Diversitat Religiosa és presidit pel Dr.
Francesc Torralba i Roselló i en formen part catorze persones expertes més:
(Barcelona, 1967) Doctor en filosofia per la Universitat de Barcelona i doctor en teologia per la Facultat de Teologia de Catalunya.
Professor de la Universitat Ramon Llull de Barcelona.
Ensenya història de la filosofia contemporània i antropologia filosòfica i alterna la seva activitat docent amb l'ofici d'escriure.
Director de la Càtedra Ethos d'ètica aplicada a la Universitat Ramon Llull.
Forma part de diversos comitès d'ètica.
El 2011 va ser nomenat per Benet XVI consultor del Consell Pontifici de la Cultura de la Santa Seu.
Publica en diverses revistes especialitzades i també és molt present en els mitjans de comunicació.
Al llarg de la seva trajectòria professional ha rebut diferents premis d'assaig en llengua catalana i ha publicat més de setanta llibres de filosofia sobre temes molt variats.
Està essencialment preocupat per articular una filosofia oberta al gran públic que pugui alternar profunditat i claredat alhora.
(Tetuan, Marroc, 1967) Ha assolit el Grau superior de formació professional d'administració d'empreses i el Postgrau de lideratge de gestió política (UAB).
Coordinadora del servei de mediació intercultural de l'Associació Sociocultural Ibn Batuta (1996-2012).
Des de 2013 és presidenta de l'Associació Intercultural Diàlegs de Dona.
L'any 2015 va guanyar el Premi ASPÀSIA en defensa de l'equitat de gènere.
Membre com a convidada experta del Consell Municipal d'Immigració de l'Ajuntament de Barcelona.
En l'actualitat és professora del Departament de Teoria Sociològica, Filosofia del Dret i Metodologia de les Ciències Socials de la Universitat de Barcelona.
Coordina el Grup de Diàleg Interreligiós del Centre Especial en Teories i Pràctiques Superadores de Desigualtats (CREA) de la Universitat de Barcelona.
Les seves línies d'investigació se centren principalment en els àmbits d'immigració, identitat cultural, dona immigrant, diàleg interreligiós i escola inclusiva.
Destaquen sobretot les seves contribucions al voltant de les aportacions que les dones musulmanes estan fent al discurs feminista internacional.
(Girona, 1961) Prevere catòlic, membre del Moviment dels Focolars i actualment responsable de la Parròquia de Calella (Maresme).
Llicenciat en química i en filologia catalana (UAB), i doctor en teologia fonamental (Tòquio/Roma), especialitzat en teologia de les religions i diàleg interreligiós.
Té publicat en italià l'assaig sobre budisme japonès Incontrarsi nell'Amore, i en català les obres d'espiritualitat A l'Orient a l'Occident i Piulades al Vent.
Ha exercit la docència en centres universitaris de Catalunya, Itàlia i Japó.
(Torroella de Montgrí, 1970) Rector de set parròquies del Baix Empordà, director de la revista Qüestions de Vida Cristiana i membre del Patronat de la Fundació Joan Maragall.
També és professor de la Facultat de Comunicació i Relacions Internacionals Blanquerna (Universitat Ramon Llull) i del Màster en Diàleg Interreligiós, Ecumènic i Cultural de l'Institut Superior de Ciències Religioses de Barcelona.
Ha estat delegat episcopal de mitjans de comunicació social a la diòcesi de Girona.
(Sant Feliu, 1955) Llicenciada en Liberal Arts (Columbia University).
Ha estat membre de Trafil, grup de recerca de la UAB dedicat a la traducció i a la transferència cultural del budisme tibetà.
Autora de nombrosos articles sobre budisme i diàleg interreligiós.
Presidenta de Sakyadhita Spain, associació internacional de dones budistes, així com de l'Associació UNESCO per al Diàleg Interreligiós i Interconviccional.
(Barcelona, 1956) Catedràtic d'antropologia a la Universitat de Barcelona.
Llicenciat en Història de l'Art i Doctor en Antropologia per la mateixa universitat.
Postgrau en Psicòloga Social a la Facultat de Medecina de la UB.
Des de 1986, professor de Antropologia Religiosa al Departament d'Antropologia Social de la UB.
Director del grup de recerca consolidat GRECS, Grup de Recerca en Exclusió i Control Socials.
(Barcelona, 1962) Llicenciada en teologia i copastora de l'Església Evangèlica Unida de Terrassa.
Conferenciant especialitzada en comunicació i coaching i formadora en lideratge.
La seva docència se centra en Bíblia i teologia, intel·ligència emocional i resolució de conflictes.
Des de 2009 presideix la Unió d'Esglésies Baptistes de Catalunya.
És gerent del Global Leadership Summit, moviment mundial per donar eines al lideratge.
(Barcelona, 1944) Llicenciat en filosofia i lletres (UB) i en ciències de la informació (UAB) i diplomat en disseny i comunicació a Alemanya (Hochschule für Gestaltung d'Ulm).
Ha treballat en el camp de la crítica i la història de l'art, ha estat professor a la UB i a la UAB i ha organitzat exposicions d'art i disseny en l'àmbit nacional i internacional.
Entre altres responsabilitats en la gestió cultural pública i privada, ha estat director del Museu d'Art Contemporani de Barcelona i comissari general de l'Any Internacional Gaudí.
És acadèmic numerari de la Reial Acadèmia de Ciències i Arts de Barcelona i de la Reial Acadèmia de Belles Arts de Sant Jordi de Barcelona.
El 2013, la Generalitat de Catalunya li atorgà la Creu de Sant Jordi.
El 2017, el GTER li concedí el Premi en Convivència i Diàleg Interreligiós.
(Sabadell, 1978) Professora del Departament de Sociologia de la UAB, i des de l'any 2016 és directora del grup de recerca ISOR – Investigacions en Sociologia de la Religió, que elabora el Mapa Religiós de Catalunya per encàrrec de la Direcció General d'Afers Religiosos.
Ha rebut diversos premis i mencions per la seva recerca en el camp de la sociologia de la religió, la diversitat religiosa, les noves formes d'espiritualitat, la identitat i la política en l'Europa contemporània.
(Gironella, 1963) Doctor en filosofia, diplomat en ciències de la religió i expert professional en cultura, civilització i religió islàmiques.
És professor de la Universitat Ramon Llull –on és investigador principal del Grup de Recerca «Identitat i Diàleg Intercultural»– i dels Instituts superiors de ciències de la religió de Barcelona i de Vic.
També és professor de diversos cursos de màster i postgrau sobre immigració, educació intercultural i desenvolupament a l'Àfrica.
Ha estat professor convidat d'islam a la Universitat de Barcelona i a la Universitat Autònoma de Barcelona.
Exerceix de secretari de la FAR (Associació Interconfessional per a l'Estudi del Fet Religiós) i és membre d'honor de les associacions ETHNOS i ORIGENS.
Autora de diversos llibres i articles.
Conferenciant internacional des del 1994 sobre islam, dones, espiritualitat, diàleg interreligiós i interculturalitat.
Directora del 1r Congrés de Dones Musulmanes (Barcelona 1999) i del 1r Congrés de Feminisme Islàmic (Barcelona 2005).
Representant oficial de la FEERI a Catalunya (2005).
Vicepresidenta de l'Associació UNESCO per al Diàleg Interreligiós (2001-2009) i membre del Consell assessor del Parlament de les Religions del Món (Barcelona 2004).
Fundadora de l'Associació per al Desenvolupament del Feminisme Islàmic.
(2004-2012) i del Grup Internacional d'Estudis sobre Dona i Islam (GIERFI 2008-2012).
Docent des de 2015 per la Càtedra Unesco en Ciències Sagrades (Buenos Aires-Argentina).
(Barcelona, 1965) Doctor en antropologia social per la Universitat Rovira i Virgili, de la qual és professor en el Departament d'Antropologia, Filosofia i Treball Social.
Màster en Estudis Euro-Àrabs per la Universitat de Girona.
Entre 1995 i 2001 va ser coordinador de l'àrea de migracions de la Fundació CIDOB, i ha estat tècnic a la Direcció General d'Afers Religiosos en dos períodes diferents (2002-2004 i 2018-2019).
És especialista en l'estudi de les comunitats musulmanes a Catalunya i en la gestió de la pluralitat religiosa, i ha publicat nombrosos treballs al respecte.
Professora titular de Filosofia a la Universitat de Barcelona i integrant del Seminari Filosofia i Gènere, des de la seva fundació, l'any 1990.
La seva tasca investigadora s'articula al voltant de dos eixos: la filosofia del Renaixement i el pensament de les dones en diversos períodes de la història, en especial, segles XII-XVI i segle XX.
(Bogotà, Colòmbia, 1965) Degà de la Facultat de Treball Social i Educació Social Pere Tarrés de la Universitat Ramon Llull de Barcelona.
Doctor en ciències de la comunicació (Barcelona) i en història de les religions (Roma), i diplomat en estudis àrabs i islàmics (Roma).
Professor convidat de la Pontifícia Universitat Gregoriana de Roma, de la Universitat Europea de Roma i de la Universitat de Teheran.
També és professor invitat del Centre d'Estudis de la Mística d'Àvila (CITES).
Les seves àrees d'especialització se centren en la comunicació intercultural, la fenomenologia de les religions des d'un punt de vista social i geopolític, els mitjans de comunicació i les religions i el periodisme religiós.
És també el coordinador del Fons Filmogràfic de les Religions.